Diari Oficial de la Generalitat Valenciana


Sumari del DOGV 5144, del 28-11-2005 (2005/12362)

Informació pública de la tramitació conjunta del programa per al desenvolupament de l'actuació integrada Sequers.
-----------------------------------------------------------------------------------------------------------------

### Dades del document

Número de DOGV
:   5144

Data del DOGV
:   28-11-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/12975


Organisme emissor
:   Ajuntament d'Albalat de la Ribera

Tipus de document
:   Anunci

Informació pública de la tramitació conjunta del programa per al desenvolupament de l'actuació integrada Sequers. [2005/Q12947]
  
El Ple de l'Ajuntament, en la sessió de 30 de setembre de 2005, va acordar el següent:
  
Primer
  
Exposar al públic la tramitació conjunta del programa per al desenvolupament de l'actuació integrada Sequers, comprensiva de la memòria del programa per al desenvolupament d'actuació integrada, projecte de reparcel·lació, projecte d'obres d'urbanització i compte de liquidació provisional, per a la formulació d'al·legacions i presentació d'alternatives tècniques al programa pel termini de 20 dies, tret de la pròrroga, comptadors des del sendemà de la publicació de l'anunci en el Diari Oficial de la Generalitat Valenciana, amb la notificació individual a les persones interessades i la publicació en un diari d'informació general, de conformitat amb el que disposa l'article 46 de la Llei 6/1994, de la Generalitat Valenciana, Reguladora de l'Activitat Urbanística.
  
Estos terminis es prorrogaran per 20 dies addicionals si durant els primers dies d'informació pública es presenta una alternativa tècnica substancialment distinta a la inicial i es presta caució a este efecte.
  
Segon
  
Durant els cinc dies següents al venciment del termini anterior, les persones interessades a adquirir la condició d'agent urbanitzador podran presentar les proposicions juridicoeconòmiques que més els convinguen al Registre General d'este ajuntament, en plica tancada i amb la documentació que s'assenyala als apartats c) i d) de l'article 32 de l'esmentada Llei Reguladora de l'Activitat Urbanística.
  
L'acte d'obertura de pliques tindrà lloc a l'ajuntament, a les 13.00 hores de la següent data hàbil a la conclusió del termini per a presentar-les (si és dissabte es realitzarà el dilluns següent). Durant els 10 primers dies següents al de l'obertura de pliques podran ser objecte de consulta i al·legacions totes les actuacions de l'expedient.
  
Tercer
  
En relació amb el projecte de reparcel·lació, i igualment durant el període d'informació pública, els propietaris de terrenys afectats podran dirimir qualsevol controvèrsia pel que fa a la valoració de drets. L'ajuntament sol·licitarà simultàniament el certificat de domini i càrregues, de conformitat amb el que disposa l'article 69.1.b de la Llei 6/1994.
  
Cosa que es publica perquè se'n prenga coneixement general, de conformitat amb el que disposa l'article 46 de la Llei Reguladora de l'Activitat Urbanística i per a les persones interessades que siguen desconegudes, s'ignore el lloc de notificació o, intentada esta, no s'haguera pogut practicar, de conformitat amb el que disposen els articles 59.5 de la Llei 30/1992, de 26 de novembre.